Εξετάζοντας ο Χριστόδουλος όλα τα ακίνητα του Σκηνούρη στην Κω, συνάντησε ένα μεγάλο και ακατοίκητο λόφο με πολλά φυσικά πλεονεκτήματα, που οι κάτοικοι ονόμαζαν «Πηλίον» (το σημερινό Παλιό Πυλί).Εκεί θα ιδρύσει τη μονή της Θεοτόκου με περίβολο και κελιά. Είναι το σωζόμενο μέχρι σήμερα Καθολικό της Πανυπεράγνου Θεοτόκου της επιλεγομένης των Καστριανών, το οποίο, παρόλο που δεν θυμίζει πια τον περικαλλή ναό του Χριστοδούλου, τιμάται ωστόσο την ημέρα της Υπαπαντής του Χριστού στις 2 Φεβρουαρίου ως Θεομητορική Εορτή.